Dzilnu apakšdzimta
«Dzilna» pāradresējas uz šejieni. Citas nozīmes skatīt lapā Dzilna (nozīmju atdalīšana). «Dzenis» pāradresējas uz šejieni. Citas nozīmes skatīt lapā Dzenis (nozīmju atdalīšana). Dzilnu apakšdzimta jeb dzeņu apakšdzimta (Picinae) ir viena no četrām dzilnu dzimtas (Picidae) apakšdzimtām, kas apvieno lielāko daļu dzilnveidīgo putnu sugu, apmēram 180 sugas. Šīs apakšdzimtas putnus sauc par dzilnām un dzeņiem. Dzilnu apakšdzimtas putni sastopami gandrīz visā pasaulē, izņemot Austrāliju, Jaunzēlandi, Jaungvineju, Madagaskaru un polāros reģionus. Lielākā daļa sugu mājo mežos, lai gan dažas sugas piemērojušās videi bez kokiem.